

# МЕТОДИКА

**И ПОКАЗАТЕЛИ ЗА ОЦЕНКА**

1. **Предварителна проверка**
   1. Преди началото на подробното оценяване на офертите, комисията извършва предварителна проверка за комплектността на подадените оферти и съответствието им с изискванията, обявени в документацията за участие.
   2. При предварителното проучване се проверява наличието на всички необходими документи за участие, съгласно Изисквания и указанията за подготовка на офертата към участниците в процедурата . При липса на някой от изискуемите документи същите се изискват допълнително или съответния участник се отстранява от по-нататъшно участие.
   3. Само Кандидати, чиито оферти отговарят на утвърдената от Възложителя “Техническа спецификация” за изпълнение на поръчката или предлагат артикули с по-добри показатели се допускат до по-нататъшна оценка.
2. **Оценка на предложенията - критерии**: *„****Оптимално съотношение качество-цена”***, където класирането на допуснатите до участие оферти се извършва на база получената от всяка оферта **“Комплексна оценка”** - **(КО)**, като сума от индивидуалните оценки по определените предварително показатели.

В “Методиката за оценка на офертите” от документацията за участие, са конкретизирани и точно определени отделните показатели и съответните им относителни тегла в комплексната оценка, както следва:

| **Показател – П**  (наименование) | **Относително тегло** | **Максимален възможен брой точки** | **Символно обозначение**  ( точките по показателя) |
| --- | --- | --- | --- |
| **1** | **2** | **3** | **4** |
| 1. Предложена цена – **П 1** | 30 % (0,30) | 100 | **Т ц** |
| 2. Технически. възможности **– П2** | 70 % (0,70) | 100 | **Т п** |

* **Комплексна оценка (КО)** на офертата на кандидата се изчислява по формулата: (**КО) = (П1)+ (П2)**

**„Машини за разработка на иновативни продукти от рециклирани пластмасови отпадъци за строителната индустрия“**

**(П1- Показател 1) = (минимална предложена цена / цена, предложена от кандидата)**, (максимален брой точки 100 и относително тегло в комплексната оценка 0.30), където

„минималната предложена цена” е най-ниската предложена цена от кандидат, допуснат до участие и класиране; „цената, предложена от кандидата” е цената, предложена от съответния кандидат за изпълнение пълния предмет на процедурата**;**

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

**С min**

**Т ц = 100 х -----------------, където :**

**C n**

* + “100” е максималните точки по показателя ;
  + “Cmin.” е най-ниската предложена цена ;
  + “Cn” е цената на n- я участник.

Точките по първия показател на n- я участник се получават по следната формула:

**П 1 = Т ц х 0,30**, където:

* + - “0,30” е относителното тегло на показателя

**(П2-Показател 2)** - “ Технически възможности ” оценка на параметрите показващи

техническите възможности на оборудването. С максимален брой точки – 100 и относително тегло в комплексната оценка – 0,70.

Максималният брой точки получава офертата/те, която/които са с технически характеристики максимално доближаващи се до изискванията на Възложителя. Точките по показателя за всяка оферта се изчисляват, като сума от точките, посочени в таблица № 1.1

Таблица № 1.1 за показател П 2



| **Параметър** | **Показатели** | **Точки** |
| --- | --- | --- |
| **1** | **2** | **3** |
| „Машини за разработка на иновативни продукти от рециклирани пластмасови отпадъци за строителната индустрия“ | Офертата отговаря на всички минимални изисквания, а именно:   Да има покрити технически спецификации за разработка на машините   Да се изградят и тестват компонентите на машините, дефинирани и одобрени спрямо техническите спецификации   Да обучи персонала на за работа с новите машини при бенефициента; да се извършват тестове за приемане на машините и действителното преминаване на работа в новата производствена среда - в рамките на 3 работни дни   Да стартира реална работа с машините; да оказва съдействие при първият месец на реална работа с машините;   Да има приложени референции от клиенти за реализирани проекти   Да бъде предоставен софтуерният код за програмиране на машините | **20 т** |
| Изброените по-горе параметри.   * сертификати за качество на материалите и компоненти вложени в машината | **35 т.** |
| Изброените по-горе параметри.   * квалификации и дипломи на специалистите, работещи в компанията | **50 т** |
| Изброените по-горе параметри   * описание на консумативите и консумативните резервни части, които се покриват и които не се покриват от гаранцията * точен и пълен 3д модел на машините и изделията | **70 т** |
|  най-дълъг гаранционен срок   най-кратък срок за изработка и инсталация   най-кратък срок за отстраняване на дефекти в гаранционен и извънгаранционен срок | **х 10 т за покрит параметър** |
| Максимално възможни точки по показател  “ Технически възможности на оборудването ” **– Т с** | | **100** |

Точките по втория показател на n- я участник се получават по следната формула: П 2 = Т п х 0,70, където:

* + - “0,70” е относителното тегло на показателя.

1. **Класиране на офертите**

* Оценяването на офертите се извършва по горепосочените показатели;
* **Комплексната оценка (КО)** се изчислява по формулата: (**КО) = (П1) + (П2)**
* Офертата получила най-висока комплексна оценка (**КО)**, се класира на първо място.
* Ако има участници в процедурата получили еднакви общи оценки, на първо място се класира кандидатът, предложил най-ниска цена. В случай че и след това има кандидати с равни комплексни оценки, то за изпълнител да бъде избран кандидатът, с по-висока оценка по показател „технически възможности“.